שכונה (סדרת טלוויזיה)

עונה 1

בליבו של היישוב היוקרתי "נרקיס", סמוך למגרש הגולף בו משחקים היפים והעשירים, נמצאת 'השכונה'. במקבץ מוזר של דירות מגורים דלות השוכנות באחוזה שנתרמה על ידי הפילנתרופ התמהוני פריצי, גרות משפחות עובדים בצניעות.
אחת המשפחות המתגוררות דורות רבים ב'שכונה' היא משפחת בן-דוד. האב משה, בכינויו בנדה, הוא אלמן המגדל 5 ילדים. בנדה פותח וסוגר עסקים כושלים ומתגלגל לחובות שמאיימים להביא אותו עד מאסר. ילדיו הבוגרים - ויקי, רחלי ואודי עוזרים לגדל את התאומים הפעוטים - יובל ורינת, ומנסים להשאיר את אביהם מחוץ לכותלי הכלא באמצעות תחבולות שונות. הילדים מעמידים פנים שאביהם מת ומסתירים אותו מתושבי השכונה ומרשויות החוק, זאת בעזרת חבריהם לילוש, מיטל, לירון ומצליח. בהמשך הסדרה, עוד תושבים נוספים מגלים שבנדה האהוב והמנוח חי במקלחת של משפחתו ומתחבא שם.
בנוסף לקשיים הקיומיים, לתושבי השכונה צרות נוספות מצד השכנים העשירים, תושבי נרקיס ובראשם ראש המועצה סוזי שיינפלד, שישמחו להיפטר משכונת העוני המכערת את הנוף. בו בזמן, אל משפחת שיינפלד מגיע אורח חדש, איתן, שחקן גולף מחו"ל. אגם, הבת של סוזי, מאוהבת בו, אולם איתן מתאהב דווקא בויקי, השכונקית. לאחר שבנדה מגלה שסוזי סוחטת את ויקי כדי שלא תהיה עם איתן, הוא מסגיר את עצמו לכלא כדי שויקי תוכל להיות עם איתן. הילדים מתחילים לנסות לגייס כסף לצורך שחרור בנדה.
רחלי מגלה, במנותק מהחבורה, על אוצר מיסטי עתיק. האוצר הוא מטה אהרן, אוצר שטמן פריצי מייסד השכונה אחריו רודפת הבריגדה, ארגון של פושעים שאותו מנהיג טדי שיינפלד - בעלה של סוזי. החבורה מנסה למצוא את הדרך למטה, בלי לדעת שאיתן עוזר להם בכוונה כדי להסגיר את האוצר לטדי. בו זמנית מתאהבים אודי ואגם, ומגלים על כך שטדי עומד בראשות הבריגדה. כשהמטה נמצא, הילדים מביאים אותו לטדי בתמורה לכך שישחרר את אביהם מהכלא. לאחר מכן מתכוון טדי להסגיר אותו לבוס שלו, ה"קוברה", אולם אז מתגלה שאיתן עובד עם סוכנות סודית לצורך נקמה על כך שהקוברה ירה באביו. לבסוף הם מצליחים להתגבר על טדי, ואילו ויקי הורגת את הקוברה בירייה.
בסוף העונה, החבורה נותנת לסוכנות את המטה וחוגגת את החזרה לשגרה במשחק כדורגל, כשטדי נעצר. ויקי נפרדת מאיתן בטענה ששיקר לה. רחלי ולירון הופכים לזוג. העונה מסתיימת כשמישהו פורץ למשאית של הסוכנות וגונב את המטה.

עונה 2

עונה 2 מתחילה 100 ימים לאחר מאורעות עונה 1. בתחילת עונה זו מתברר שטדי היה זה שגנב את המטה, אולם הוא נעצר בזמן והמטה נמצא אצל הסוכנות. לאחר מכן משפחת שיינפלד יורדת מנכסיה כיוון שכל הנכסים שלהם היו רשומים על שם הבריגדה והוחרמו. בנוסף, סוזי מודחת מתפקידה כראש המועצה, ובמקומה נמצאת דרורה, מנהלת בית הספר. במהלך חתונתם של בנדה ואילנה, זוכה סוזי בהגרלת הלוטו הגדולה: במהלך הזמן בו טדי החזיק במטה, הוא הצליח לראות כרזה של הגרלת הלוטו ואת המספרים הזוכים בה בעזרת כוחו של המטה, מספרים אותם סיפר לבנו, נמרוד שסיפר לאמו וכך משפחת שיינפלד חוזרת למעמדה הקודם וסוזי חוזרת לראשות המועצה.
סוזי מנצלת את מעמדה כדי לפגוע בתושבי השכונה, להפריד בין אודי לאגם ולמצוא לבנדה חוב חדש כדי להכניסו לכלא לפני שהמשפחה מבריחה אותו לאילת. לאחר מכן מתברר שמטה אהרון שנמצא בסוכנות מזויף, כיוון שאיתן הסתיר את המטה המקורי במקום אחר. המלחמה על המטה עולה שלב: נמרוד רודף אחרי המטה בהבנה שהבאת המטה לסוכנות תביא חנינה לאביו. רחלי רודפת אחרי המטה כיוון שהיכולת שלו לאפשר ניצחונות תאפשר לה לגייס מספיק כסף כדי לפדות את החוב של בנדה. בנוסף, בתו של הקוברה, נינה, רוצה לנקום את מות אביה ולקחת את המטה.
במהלך המלחמה על המטה, מרעילה נינה את רחלי ומאפשרת לנמרוד להשיג את המטה. נמרוד ורחלי נלחמים על המטה שמושמד, ואילו ויקי יורה בנינה. רחלי ונמרוד מגלים שהסימן שהמטה השאיר על ידם כשרבו עליו, מאפשר להם לנסוע בזמן, והם חוזרים בזמן כדי לראות את הקמת השכונה ואת פריצי, מייסדה. טדי מזהה היכן המטה נמצא, באותה המערה בשכונה בה היה בעונה הראשונה. הוא משתחרר מהכלא למען הסוכנות, מפנה את השכונה מתושביה ולוקח את המטה. רחלי מצליחה לגנוב ממנו את המטה ולברוח עם לירון, שנורה במהלך המרדף.
רחלי חוזרת בזמן לתחילת העונה ומונעת מטדי לגנוב את המטה. היא גם שמה את המטה במכולת המשפחתית, וכשהיא חוזרת להווה מתגלה ששינתה אותו: כעת משפחת בן דוד היא העשירה. אולם רחלי מגלה שגם בהיסטוריה הזאת לירון מת. כשהיא לא מסוגלת לשאת זאת, רחלי חוזרת בזמן כדי לפגוש את פריצי.
בסוף העונה, מתגלה שרחלי מיועדת להשמיד את המטה ולשים קץ לכל המצב הקיים, אבל, ברגע שיושמד המטה, היא תושמד ביחד איתו והכל יחזור לקדמותו. רחלי מגיעה לכור המצרף שם אמורה היא להשמיד את המטה. איתן, שהיה המיועד לפניה להשמדת המטה אך נכשל, עושה זאת במקומה. ההיסטוריה משתנה ובתמורה לכך איתן מת. השכונה חוזרת אל תחילת העונה, אל החתונה של בנדה ואילנה, כולם שמחים ומאושרים, ורק רחלי היחידה שזוכרת מה קרה. היא משלמת את חובותיהם למועצה, נותנת לאגם את הטופס הזוכה בהגרלת הלוטו כדי לסדר את הדברים, והם חוזרים להיות המשפחה המאושרת שהיו.

עונה 3

העלילה בעונה 3 מתחילה בחתונה של אילנה ובנדה, הנקודה בה התחילה והסתיימה עונה 2. רחלי מספרת לויקי על מעללי עונה 2 ותושבי השכונה מגלים שהפסל של פריצי נעלם ושהם חייבים תשלומי ארנונה רבים.
השיינפלדים זכו בכסף שנית אך הפעם מדובר בטופס של אגם ולכן היא היחידה שקובעת כיצד הם ישקיעו את כספם. כשהיא מנסה להרגיל את משפחתה לרמת חיים צנועה יותר, הם עוברים לבית קטן יותר ועוזבים את הבית הקודם.
תושבי השכונה מגלים כי השטח כבר לא בבעלותם אלא בבעלות המועצה, ושהם צריכים לפנות את השכונה תוך חודש. צ'יטה עובר לאילת כי נרקיס לא יכולה לשלם לו ורחלי מחליטה שהפתרון, כמו בעונה הקודמת, לגרום לצ'יטה לראות את לירון ולקדם אותו לטוטנהאם, ולשם כך החבורה נוסעת לאילת. במקביל ויקי נכשלת במבחנה לקורס קצינים ולכן נשלחת למשטרה צבאית, היא מסופחת למפקד בשם עמרי ששולח אותה ליחידת דוגמנים כדי לאתר רס"ר שמקבל כסף על קמפיינים שהוא מסדר לחיילים שלו.
נמרוד וסוזי מצליחים להעביר את הכסף מהחשבון של אגם אליהם, ומפלילים את שלומי. צ'יטה מתרשם מלירון באילת ומחליט להעביר אותו לטוטנהאם. בעקבות העזיבה, לירון נפרד מהחבורה ונוסע ללונדון. כשרחלי רואה שלדורי, עובדת המלון, יש מטבע גרמני עתיק (זה שפריצי נתן לה בעונה הקודמת) ושהפסל נמצא במלון, היא שוברת אגרטל כדי שהחבורה תיאלץ לעבוד בשבילו ולהישאר קרוב לפסל, בהבנה ששאר אוצר הכוהנים נמצא מתחתיו. החבורה מתקבלת לעבוד במלון בזכות הבעלים, בן דינר, שהתאהב במיטל. הם חופרים יחד עם דורי בחצר האחורית של המלון, איפה שהפסל של פריצי נמצא.
החבורה מגלה מעבר למנהרה תת-קרקעית כיתוב שמו של הלמוט פולק, ומקום לשים בו את המטבע. כשרחלי הכניסה את המטבע למקום המוזמן, התגלה בפניהם כיתוב בגרמנית עתיקה. מתברר שלבן ולבן דודו רוי יש את העט של הלמוט, (מהעונה הראשונה) שמאפשר את פתיחת המנהרה. לילוש, אגם והשוטר רמי זופניק עובדים כדי להוכיח את חפותו של שלומי, ולגלות שסוזי העבירה את הכסף לעצמה, בעקבות זאת אגם עוברת לגור בשכונה.
בן רוצה שהחבורה תישאר במלון ולהתחיל עם מיטל, ולכן מנסה רק לגרום לחבורה להתייאש ממציאת האוצר, ואילו רוי רוצה לסלק אותם בכל מחיר. מתברר שסבא של שניהם, סולומון קיבל את היומן של פריצי עם מיקום אוצר הכוהנים ומכר אותו, וכך הקים את המלון. מצליח מוצא את העט של הלמוט שמאפשר את פתיחת המנהרה ורוי רואה אותו וסוחט אותו לגרום לחבורה לברוח מהמלון. לאחר שהעניין מתברר לרחלי, רוי חוטף את מצליח ונועל אותו במערה. בנוסף, ויקי מנסה לקבל קמפיין, במקום לחשוף את הרס"ר, כדי להשתמש בכסף ולקנות למשפחתה בית בשכונה.
לאחר שמתברר שויקי נכשלה במבחן - היא לא נשלחה ליחידת דוגמנות, ורשבסקי ניסה לשלוח אותה ליחידת בילוש מיוחדת, וכל היחידה הייתה תרגיל כדי לנסות לבדוק אם היא תצליח לעמוד במשימה. בינתיים, רחלי מצליחה לקחת מרוי את העט ולהיכנס למערה בה מצליח כלוא יחד עם דורי, והם מבינים שבני הדודים גנבו את האוצר. רוי שורף את המערה כשדורי, מצליח ורחלי בפנים. החבורה מצליחה להיחלץ, לא לפני שרחלי רואה שהאש במערה חושפת תמונה של מישהו, שלאחר מכן מתברר בתור סבא של בן ורוי - שגנב את האוצר וגם הכיר את פריצי.
ויקי עוזבת את היחידה ועוברת להיות שוטרת צבאית ומתברר שגם היחידה הסודית של ויקי מחפשת את האוצר, ומבקשת ממנה לעזור להם בכך. החבורה עושה עסקה עם בן ורוי, הם ימחקו את התמונה של סבא שלהם בתמורה למספיק כסף מהאוצר לקניית השכונה, אולם רוי מאיים שהוא יפגע במשפחה שלהם ולכן הם נאלצים להחזיר את הכסף. בשכונה, בינתיים, גילתה לילוש שאגם נעלמה. החבורה חוזרת הביתה ודורי עוברת לשכונה, אגם ביימה חטיפה על מנת שסוזי תתן לה את חשבון הבנק בתור דמי כופר לשחרורה. דורי עוברת לאותה דירה, מבלי שהיא יודעת שאגם כבר מתגוררת בה. דורי מגלה אותה בטעות, ובעקבות זה לילוש מגלה על השקר שלה.
ויקי מקבלת מרחלי את התמונה של סבא של בן ורוי ומבינה שהוא קשור לחקירה של היחידה. דקלה מגלה על התמונה וחוקרת את רחלי כדי לאסוף מידע, מתגלה שרוי מנסה למכור את אבני החושן מאוצר הכוהנים. דורי חושפת בפני אילנה את היותה לסבית ואת העובדה שהיא מאוהבת ברחלי, ולירון חוזר לשכונה באופן מפתיע. סוזי קונה את כל השכונה כדי לפנות את כל הדיירים ולהקים תחתיו קניון. בינתיים, מתברר שהיומן של פריצי שמור בחדר סודי שנמצא במשרד של רוי ובן. דורי מגלה שסיבת השיבה של לירון לשכונה היא שהוא קיבל רגליים קרות בבחינות הכניסה ולא היה לו אומץ לספר על זה. סוזי מגלה שדרורה מתכננת לחוקק חוק על מנת להפוך את השכונה לאתר שימור, ומחליטה להתחרות נגדה על ראשות המועצה, לאחר שהיא גורמת להקדמת הבחירות. אגם מחליטה לעזור לאודי להתחיל עם מיטל ומתאהבת בו, החבורה מגלה על הסוד של לירון וכועסת עליו.
רחלי, שביקרה במערה סודית ליד הקבר של פריצי, קיבלה כווייה ושוב קיבלה את היכולת לנסוע בזמן. מיטל מחליטה להצטרף לרחלי בנסיעה בזמן, אולם נעלמת. רחלי מגיעה ל-1937, ומצליחה לשכנע את סולומון לשרוף את היומן כדי שלא ימכור אותו. השרפה גורמת לכך שבמהלך המרדף של ויקי ועמרי אחרי רוי, אבני החושן שרוי ניסה למכור נעלמות מול עינייהם. מיטל הגיעה לשנת 2023, ושם היא מגלה שהיא בת זוגו של בן כבר ארבע שנים, אחרי שרחלי מוצאת אותה ומחזירה אותה להווה, היא מנשקת את אודי על מנת לשנות את הגורל. מיטל מבינה שאודי מאוהב באגם ולבסוף אומרת לו לחזור אליה. הרכוש של רוי מעוקל ורחלי ולירון נפרדים.
אוצרות הכוהנים הגיעו פתאום לרשות העתיקות באופן מסתורי בעקבות שינויי ההיסטוריה של רחלי, הרס"ר מוטי מפטר את ויקי מהיחידה. הוא נותן לעמרי, שהפך לחבר של ויקי, משימה סודית, לעקוב אחרי רחלי ולהביא אותה לחקירה בנוגע להיעלמות האוצרות. השכונקים מחליטים להריץ את אילנה לראשות מועצת נרקיס לאחר שגילו שדרורה לא יכולה להשתתף. דורי מספרת בפני רחלי על אהבתה אליה, אולם לפני שרחלי מספיקה להגיב היא מקבלת טלפון מעמרי שמבקש לפגוש אותה. לאחר מכן מתברר שעמרי האמיתי בא לספר לוויקי על המשימה שהטילו עליו ולהזהיר את רחלי, שנחטפה בידי בחורה בשם לנה בפקודתו של רוי שכלא אותה במבנה שהייתה אמורה להיות בו תצוגת האופנה. דורי דואגת לרחלי ומספרת לחבורה על היעלמותה, החבורה מסיקה שרוי חטף את רחלי. בן מצטרף לרוי ומחזיק במיטל כשבוייה, אך למעשה הוא היה פעולת הסחה עבור ויקי ועמרי שבאו לשחרר את רחלי. לאחר שרוי נתפס הוא נאלץ להודות לחוקרים שהוא רק הגן על האוצרות ושהוא נתן לרשויות אותם. רוי משתחרר ותוקף את בן, מאבד שיווי משקל ונופל אל מותו. אגם ניסתה לגרום לסוזי לפרוש מהמרוץ לראשות מועצת נרקיס, מתוך סיכוי אחרון היא גרמה לניסו להודות במעשיו ולהתפטר. לאחר שאילנה ניצחה בבחירות והפכה לראש המועצה. היא הצליחה ליישם את החוק של דרורה ולהפוך את השכונה לאתר מורשת, ואילו סוזי נלקחה למאסר בעקבות הפרשות שיוחסו לה. דורי ורחלי זוג.
הסדרה מסתיימת במשחק כדורגל בשכונה, לאחר שמיטל הציעה לבן לצאת איתה.

סיווג גילאים

בעקבות מראות דם קשים ולטענת "מועצת הכבלים והלווין" שהתוכן המשודר אינו הולם לצפיית ילדים הוחלט להגדיר כמה מהפרקים האחרונים בעונה הראשונה לצפייה מגיל 14+ בלבד. למרות הגבלה זו, ניתן לראות שילדים רבים פסחו על התקן ולא אימצו את ההמלצה לפי אחוזי הצפייה. דבר זה חזר על עצמו שנית - לאחר שידורם של פרקים בהם התבצע שימוש בנשק חם/קר והימורים בלתי חוקיים הוחלט במועצה להפסיק את שידור הסדרה לזמן קצר. דבר זה הוביל להמון ביקורות שליליות על תוכן הסדרה. בעקבות לחץ מהקהל נקבעה פשרה בה נדרש לסווג את כל העונה השנייה לצפייה מגיל 14+ ולהעבירה לשעות הערב (20:30), העונה השלישית חזרה לסיווג הגילאים 8+ ולשעה האולטימטיבית לשידור הסדרה - 15:40.

הצלחה מסחרית

המחצית הראשונה של העונה הראשונה רשמה יותר מ-3 מיליון הורדות ב-HOT VOD, ואפליקציית המובייל של הסדרה זכתה להצלחה רבה.
בשל העובדה שהיא כוללת תכנים הקשורים להימורים, אף על פי שמדובר בסדרה המיועדת לילדים ונוער, הורתה מועצת הכבלים והלוויין להפסיק את שידורי הסדרה ולהוריד פרקים מסוימים של הסדרה מה-VOD. בשל כך, הופסקו שידורי הסדרה באוקטובר 2016 למשך כחודש. לבסוף, בעקבות לחץ של הצופים, הושגה הסכמה בין מועצת הכבלים והלוויין להוט, לפיה הסדרה תעבור לשידורים בשעות הערב המאוחרות. מלבד זה, כך סוכם, פרקים שהוכנו כשהם מכילים תוכן הקשור להימורים ייערכו מחדש לפני שידורם, ובנוסף בתחילת כל פרק תופיע הודעת אזהרה על תוכני הסדרה, אולם המחצית השנייה של העונה השנייה חזרה לשיבוצה המקורי ומשודרת בשעות הצהריים.

מופעי שכונה

במרץ 2015 התקיימו 7 הופעות של "שכונה בהופעה" - מופע המבוסס על העונה הראשונה. במקביל להופעות, יצא לאור ספר שמבוסס על עלילת העונה הראשונה בשם "השכונקים בעקבות היהלומים האבודים".
במרץ 2017 כוכבי הסדרה הופיעו ב"שכונה בהופעה 2" שחל בחג פורים ברחבי הארץ (חיפה, תל אביב ובאר שבע). בסוף ההופעה, נרמז כי צפויה עונה שלישית.

זכיות בפרסים ועליית הסדרה בישראל ובפורטוגל

בדצמבר 2014 זכתה הסדרה בתואר "סדרת השנה הישראלית" במגזין " ראש אחד".
במאי 2015 זכה פתיח הסדרה במקום השלישי ב"מצעד השירים" של הערוץ הראשון וב-2 בנובמבר 2016, עלתה העונה הראשונה בפורטוגל בערוץ RTP2, בשם "O Bairro", ושודרה בעברית בליווי תרגום לפורטוגזית.